Nyeste Skilderie af Kiøbenhavn, 1808-10-29
Den Russiske Gesandt i Østerrige har, nogle Dage efter at han havde modtaget en Coureer fra Erfurt, gjort en Reise til Keiseren i Presburg. J Følge Handelsbreve har Porten erklæret Rusland Krig. – Den 15 Oct, ankom den Franske Keiser til Frankfurt paa sin Tilbagereise fra Erfurt. - St. Petersborg d. 5 Oct. J Forgaars Aftes er vor Flaade, som i 4 Uger har været bloqueret i Baltisk Port af en endnu engang saa stærk Svensk Engelsk Escadre, lykkeligen og uden ringeste Forliis, ankommen til Cronstadt. En stærk Storm fra Østen bortfjernede den bloquerende Escadre fra Baltisk Port. Pludseligen dreiede Vinden sig og blev til en stærk Storm fra Vesten. Denne Omstændighed benyttede vor Flaade og seilede til Cronstadt. Den bestaar af 8 Linieskibe og nogle Fregatter. – J Slaget ved Orowais i Finland var de Svenskes Tab meget betydeligt. Over 300 M. bleve tagne til Fanger, naar de Saarede regnes med, og deres hele Tab var 2000 Mand. Blot af Officierer talte man over 36 Dræbte og Saarede, og blandt de sidste General Vegesak. J en Tid af 20 Dage er hele Gouvernementet Wasa atter kommet under Russisk Herredømme, og Feldtmarchal Klingspors Armee, som foruden bevæbnede Bønder, bestod af 16000 Mand under Gevær, i det Hele hensmeltet til 9000 Mand. – Udførselen af Hollandske Producter søvært til neutrale Lande er ved et Kongl. Decret bleven forbuden. - De Franske og Neapolitanske Tropper have gjenerobret Øen Capri, som ligger lige over for Neapel, og som Engellænderne i en Tid af 2 Aar have befæstet. En Division paa 2000 Mand, som siden Kongen af Neapels Ankomst har været bevæbnede, afgik Natten fra d. 3 til 4 Oct. under Gen. Lamarque, fra Neapel, og angreb om Morgenen Kl. 8 Øen paa alle Puncter. Om Aftenen Kl. 6 var Landgangen fuldført. Det ene Engelske Batterie blev taget efter det andet, og i de forskjellige Fægtninger bleve 900 Engelske gjorte til Krigsfanger. Den Engelske Commandant holder sig endnu i eet af Forterne med en Haandfuld Folk, og man ventede hvert Øieblik hans Overgivelse. Spanien fortsat, s. No. 5.10) Handel. Denne Næringsgreen, som Spaniens fordeelagtige Beliggenhed saa meget begunstiger, var fordum langt mere blomstrende end den nu er. Americas Opdagelse og de derfra indstrømmende Riigdomme, Regjeringens upolitiske Forholdsregler, Provindsernes forskjellige Mynt, Maal og Vægt, Toldstæder inde i Landet og de Paalæg og Jndskrænkninger, som Handelen blev underkastet, bragte den aldeles i Forfald. Det er først i de seenere Tider, at visere Indretninger og større Friheder paa nye har givet den noget Liv. Men endnu er den indenlandske Handel i de Riges og den udenlandske for største Delen i fremmede Nationers Hænder. Landmandens Armod tvinger ham til at sælge sin Høst ofte inden han endnu har lagt Sæden i Jorden. Derved kommen han ganske i Kjøberens Vold, der ene bestemmer Prisen, og som ikke sjelden har en Fordeel af 100 og næsten altid af 40 til 50 Procent af denne Handel. Til Transportens Lettelse og den indenlandske Handels Fremme, har Regjeringen sørget paa mange Maader, især ved at bringe mere Enhed i Myntvæsenet, ved at ophæve alle Toldstæder, inde i Landet, afskaffe mange Paalæg, forbedre Landeveiene og anlægge Canaler. Blandt disse sidste er den arragoniske eller den keiserlige Canal den mærkværdigste. Dette stolte Værk, som man begyndte i Aaret 1778, skal bevirke en Communication mellem St. Andre ved den biscayiske Bugt og Tor tosa, og saaledes forbinde det atlantiske Hav med Middelhavet. Den begynder ved Tudela i Navarra og skal gaae til Huerta de Rosa. Den skal være 119,416 Favne lang, 9 Fod dyb og 56 Fod bred paa Overfladen og 2 Fod i Bunden. Den er ledet midt igjennem faste Klipper over den seilbare Jalon over 2 Landeveie og 6 andre Canaler. Spaniens udenrigs Handel er for det meeste passiv Englænder, Franskmænd, Hollænder, Danske, Svenske og Nordamericanere bringe de Varer, Landet behøver, og hente selv dets raae Producter. Kun sjelden komme de spanske Skibe til nordiske Havne; deres største Seilads er paa Havnene i Middelhavet og til Colonierne i America. De vigtigste indgaaende Varer ere allehaande Jernkram og forarbeidede Metaller, Korn, Kjød, Smør, Ost, Fisk, neden. Medler, Qviksølv, Geværer, Canoner, Skibstømmer, Lærred, Seildug, Tougværk, Vox, Sukker, Kryderier, Papiir, Hør, Hamp, Ryslæder, Galanterivarer m.m. Udførselsartiklerne ere: Uld, hvoraf der udføres for omtrent 5 Mill. Rdlr., raae Silke, Silketøi, Viin, Rosiner, Figen, Citroner, Mandler, Castanier, og andre Frugter, Salt, Jern, Brændeviin, Likører, Saffran, Tobak, Kork, SodaSaltpeter, Heste, Muulesler og mangehaande americanske Varer, Vigtigheden af disse Udførselsartikler giver Spanien Overvægt i Handelen. Hvor stor Værdien af de ind- og udgaaende Varer er, kan vel formedelst Snighandelen ikke med Sikkerhed bestemmes. J Aaret 1785 blev lovmæssigen indført for 14,481,678 Rdlr. og udført for 20,47,980 Rdlr. Siden den Tid er den spanske Handel betydelig tiltaget, og maaskee vilde man derfor ei feile meget ved for nærværende at antage Værdien af de aarlig fra Spanien udgaaende Varer for 30 Mill. Rdlr. og Værdien af de indgaaende for omtrent 25 Mill. – Spanierne ere oplagte til Videnskaberne. Mange lærde og skarpsindige Bøger fra ældre og nyere Tider vise, hvad de spanske Lærde kunne formaae, naar de havde større Frihed til at skrive og større Frihed til at læse. Ju gen Bog, som trykkes i Spanien, maae gjøres offentlig bekjendt, førend den har udstaaet en sex foldig Prøvelse. Jndførsel af fremmede Bøger er forbundet med mange Vanskeligheder. J Astronomie, Mathematik, Historie, Geographie og Lovkyndighed have de især gjort Fremskridt. Neppe er noget Lands Digtere frugtbarere end de Spanske.